81 



410 Par les treis uices que ieo di 

 Qui tant sont contrarios a den 

 Föls somes qui lor donen lieu 

 Föls somes qui les acoillon 

 Mielz fust que nus les chacion 



415 Certes quil chascassent nos 



Deus pur quei est home orgoillos 

 Pur quei coueite plus que assez 

 Pur quei nest il iames lassez 

 De faire de son cors laidure 



420 De malueste e de luxure 

 Se home gardast e ueist 

 E bone garde se preist 

 De quei il sort e dont il uient 

 E quei au derain deuieut 



425 Bien deust son orgoil lesser 

 E cil ueist quei despensier 

 11 aura de sa grant richesse 

 Quant la mört Ii sera destresce 

 E le tendra en sa iustise 



480 Bien deust laisser coueitise 

 E cil ueist ou il gerra 

 Quant trestuz les deliz aura 

 A son cors fait e acompliz 

 Quels pareures e quels liz 



435 Auerout en la prison oscure 

 Cil qui ci uiuent en luxure 

 Bien deust sa char refrener 

 E par discepline men er 

 Mes nus auon les treis mortels 



440 Qui nus chasceut des ostels 

 Il nus chascent de uie a mört 

 De grant ioie en grant desconfort 

 De grant repos en grant ahan 

 Ansi com il furent adam 



445 Se de cis ne nus poon defendre 

 En mal lieu nus front descendre 



